ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കോവിഡ് -19 വാക്സിനേഷന് സമീപനം ചര്ച്ച ചെയ്യാന് പ്രധാനമന്ത്രി സര്വകക്ഷി യോഗം നടത്തി
മൂന്ന് തദ്ദേശീയ വാക്സിനുകള് ഉള്പ്പെടെ എട്ട് വാക്സിനുകള് ഇന്ത്യയില് വിവിധ ഘട്ടങ്ങളിൽ: പ്രധാനമന്ത്രി
ഇന്ത്യയിലെ കോവിഡ് -19 വാക്സിനേഷന് സമീപനത്തെക്കുറിച്ച് ചര്ച്ച ചെയ്യുന്നതിന് ഇന്നു നടന്ന സര്വകക്ഷി യോഗത്തില് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിംഗിലൂടെ പങ്കെടുത്തു. പ്രതിരോധ കുത്തിവയ്പ്പിനു സമഗ്ര തന്ത്രം സര്ക്കാര് വികസിപ്പിക്കുകയാണെന്ന് പ്രധാനമന്ത്രി പറഞ്ഞു. സുരക്ഷിതവും ചെലവു കുറഞ്ഞതുമായ വാക്സിന് വികസിപ്പിക്കുന്നതിനായി ലോകം ഇന്ത്യയിലേക്കാണ് നോക്കുന്നതെന്ന് അദ്ദേഹം ഓര്മ്മിപ്പിച്ചു.
അഹമ്മദാബാദ്, പൂനെ, ഹൈദരാബാദ് എന്നിവിടങ്ങളിലെ വാക്സിന് നിര്മാണ കേന്ദ്രങ്ങള് സന്ദര്ശിച്ച അനുഭവം പ്രധാനമന്ത്രി പങ്കുവെച്ചു. നിലവില് വിവിധ ഘട്ടങ്ങളിലുള്ള എട്ട് വാക്സിനുകള് ഇന്ത്യയില് തയ്യാറായി വരുന്നു. അതില് മൂന്ന് തദ്ദേശീയ വാക്സിനുകളും ഉള്പ്പെടുന്നു. വരും ആഴ്ചകളില് വാക്സിന് ലഭ്യമാകുമെന്നാണു പ്രതീക്ഷിക്കുന്നത്.
ശാസ്ത്രജ്ഞര് വാക്സിനുകള് അംഗീകരിച്ചാലുടന് രാജ്യത്ത് വാക്സിനേഷന് പ്രചാരണ പരിപാടി തുടങ്ങും. പ്രതിരോധ കുത്തിവയ്പ്പിനുള്ള മുന്ഗണനാ ഗ്രൂപ്പുകളെ തിരിച്ചറിയാന് കേന്ദ്രസര്ക്കാര് സംസ്ഥാന സര്ക്കാരുകളുമായി ചേര്ന്നാണു പ്രവര്ത്തിക്കുന്നത്. വാക്സിനുമായി ബന്ധപ്പെട്ട പ്രചാരണത്തിന്റെ ഉത്തരവാദിത്തം ഏറ്റെടുക്കുന്നതിനായി സാങ്കേതിക വിദഗ്ധരും കേന്ദ്രസര്ക്കാരിലെയും സംസ്ഥാന സര്ക്കാരുകളിലെയും ഉദ്യോഗസ്ഥരും ഉള്ക്കൊള്ളുന്ന ഒരു ദേശീയ വിദഗ്ദ്ധ സംഘം രൂപീകരിച്ചു. ദേശീയ, പ്രാദേശിക ആവശ്യങ്ങള്ക്കനുസരിച്ച് ദേശീയ വിദഗ്ദ്ധ സംഘം കൂട്ടായി തീരുമാനമെടുക്കും.
ഇന്ത്യക്കാര് ഈ മഹാമാരിയെ അനുപമമായ ഇച്ഛാശക്തിയോടെ നേരിട്ടതായി പ്രധാനമന്ത്രി ചൂണ്ടിക്കാട്ടി. ഈ പോരാട്ടത്തില് ഇന്ത്യക്കാരുടെ സംയമനം, ധൈര്യം, ശക്തി എന്നിവ താരതമ്യപ്പെടുത്താനാവാത്തതും അഭൂതപൂര്വവുമാണ്. കൂടാതെ, ഇന്ത്യ സ്വീകരിച്ച ശാസ്ത്രീയ രീതി രോഗ പരിശോധനകള് വര്ദ്ധിപ്പിക്കുന്നതിന് കാരണമായി, ഇത് പോസിറ്റീവ് നിരക്ക് കുറയ്ക്കുക മാത്രമല്ല, മരണനിരക്ക് കുറയ്ക്കുകയും ചെയ്തു.
വാക്സിനേഷനെക്കുറിച്ച് പ്രചരിക്കുന്ന അഭ്യൂഹങ്ങള്ക്കെതിരെ ജാഗ്രത പാലിക്കണമെന്നു പ്രധാനമന്ത്രി ഓര്മിപ്പിച്ചു. ഇത് പൊതുതാല്പര്യത്തിനും ദേശീയ താല്പ്പര്യത്തിനും എതിരാണെന്ന് അദ്ദേഹം പറഞ്ഞു.
കോവിഡിനെതിരായ പോരാട്ടത്തില് എല്ലാ പാര്ട്ടികളുടെയും നേതാക്കള് നല്കിയ വിലപ്പെട്ട സംഭാവനയ്ക്ക് പ്രധാനമന്ത്രി നന്ദി പറഞ്ഞു. നിരന്തരം ജാഗ്രത പാലിക്കണമെന്നും വൈറസിനെതിരായ പ്രതിരോധ നടപടികള് പാലിക്കുന്നതിലെ കരുതല് കുറയ്ക്കരുതെന്നും അദ്ദേഹം വീണ്ടും അഭ്യര്ത്ഥിച്ചു.
ഇന്ത്യന് നാഷണല് കോണ്ഗ്രസ്, തൃണമൂല് കോണ്ഗ്രസ്, ഡിഎംകെ, വൈഎസ്ആര് കോണ്ഗ്രസ്, ജെഡിയു, ബിജെഡി, ശിവസേന, ടിആര്എസ്, ബിഎസ്പി, എസ്പി, എഐഎഡിഎംകെ, ബിജെപി തുടങ്ങിയ പാര്ട്ടികള് യോഗത്തില് പങ്കെടുത്തു. കാര്യക്ഷമവും വേഗത്തിലുള്ളതുമായ പ്രതിരോധ കുത്തിവയ്പ്പ് ഉറപ്പാക്കാന് നേതാക്കള് മുഴുവന് പിന്തുണയും പ്രധാനമന്ത്രിക്ക് ഉറപ്പ് നല്കി.
ഊര്ജ്ജ മന്ത്രാലയം
ലോകപരിസ്ഥിതി ദിനത്തിൽ "#ഐ-കമ്മിറ്റ്” മുന്നേറ്റത്തിന്, കേന്ദ്ര ഊർജ മന്ത്രി തുടക്കം കുറിച്ചു
(ന്യൂഡൽഹി, ജൂൺ 05, 2020
രാജ്യത്ത് "ഐ-കമ്മിറ്റ്”  മുന്നേറ്റത്തിന്, കേന്ദ്ര വൈദ്യുതി-പുനരുപയോഗ ഊർജ സഹമന്ത്രി ശ്രീ ആർ. കെ. സിംഗ്, ലോകപരിസ്ഥിതി ദിനത്തിൽ തുടക്കം കുറിച്ചു. ഊർജ ക്ഷമത, പുനരുപയോഗ ഊർജ്ജം, സ്ഥിരത എന്നിവയിലൂടെയുള്ള യാത്ര തുടർന്നുകൊണ്ട്, സുശക്തവും, മാറ്റങ്ങളെ ഉൾകൊള്ളാൻ കഴിയുന്നതുമായ ഒരു ഊർജസംവിധാനത്തിനു ഭാവിയിൽ രൂപം നൽകാൻ മുന്നേറ്റം ആഹ്വാനം ചെയ്യുന്നു.
കേന്ദ്ര വൈദ്യുത മന്ത്രാലയത്തിന് കീഴിലുള്ള 'ഊർജ ക്ഷമത സേവന ലിമിറ്റഡ്  ന്റെ നേതൃത്വത്തിലാണ് "#ഐ-കമ്മിറ്റ്” മുന്നേറ്റം രാജ്യത്ത് നടപ്പാക്കുക. ഗവൺമെന്റുകൾ, വൻകിട സംരഭങ്ങൾ, ബഹുരാഷ്ട്ര-ഉഭയകക്ഷി തല സംഘടനകൾ, തിങ്ക്-ടാങ്കുകൾ, വ്യക്തികൾ തുടങ്ങി വിവിധ മേഖലകളിലുള്ളവരെ ഭാരത സർക്കാർ ഈ മുന്നേറ്റത്തിന് കീഴിൽ അണിനിരത്തും.
പൊതു-സ്വകാര്യ മേഖലകളിലെ വൈവിധ്യമാർന്ന തലങ്ങളിലുള്ളവരെ ഒരുമിപ്പിക്കാനും, നമ്മുടെ രാജ്യത്തിന് ഒരു പുതിയ ഊർജ ഭാവി നിർമ്മിച്ച് നൽകാനും, ലോകപരിസ്ഥിതി ദിനത്തിൽ തുടക്കം കുറിച്ച “#ഐ-കമ്മിറ്റ്” മുന്നേറ്റത്തിനു സാധിക്കുമെന്ന് ശ്രീ സിംഗ് പ്രതീക്ഷ പ്രകടിപ്പിച്ചു.
പ്രധാനമന്ത്രിയുടെ ഓഫീസ്
ഐ എൻ എ പോരാളി അഞ്ജലൈ പൊന്നുസാമിയുടെ നിര്യാണത്തിൽ പ്രധാനമന്ത്രി അനുശോചിച്ചു
മലേഷ്യയിൽ നിന്നുള്ള ഐഎൻഎ പോരാളി അഞ്ജലൈ പൊന്നുസാമിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
"മലേഷ്യയിൽ നിന്നുള്ള വിശിഷ്ട ഐഎൻഎ പോരാളി അഞ്ജലൈ പൊന്നുസാമി ജിയുടെ വേർപാടിൽ വേദനിക്കുന്നു. ഇന്ത്യയുടെ സ്വാതന്ത്ര്യ സമരത്തിൽ അവരുടെ ധീരതയും പ്രചോദനാത്മകമായ പങ്കും നാം എപ്പോഴും ഓർക്കും. അവരുടെ കുടുംബാംഗങ്ങൾക്കും സുഹൃത്തുക്കൾക്കും അനുശോചനം."
--ND--
(Anguished by the passing away of the distinguished INA Veteran from Malaysia Anjalai Ponnusamy Ji. We will always remember her courage and inspiring role in India’s freedom movement. Condolences to her family and friends.
— Narendra Modi  June 1, 2022
പ്രധാനമന്ത്രിയുടെ ഓഫീസ്
സെക്കന്തരാബാദ് റെയിൽവേ സ്റ്റേഷന്റെ പുനർവികസനം എണ്ണമറ്റ ആളുകൾക്ക് പ്രയോജനം ചെയ്യും: പ്രധാനമന്ത്രി
സെക്കന്തരാബാദ് റെയിൽവേ സ്റ്റേഷന്റെ പുനർവികസനം എണ്ണമറ്റ ആളുകൾക്ക് പ്രയോജനപ്പെടുന്ന ഒരു സുപ്രധാന അടിസ്ഥാന സൗകര്യ നവീകരണ പദ്ധതിയാണെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
സെക്കന്തരാബാദ് റെയിൽവേ സ്റ്റേഷന്റെ പുനർവികസനത്തിന്റെ തറക്കല്ലിടൽ സംബന്ധിച്ച് ഡിഡി ന്യൂസിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"ഒരു സുപ്രധാന അടിസ്ഥാന സൗകര്യ നവീകരണ പദ്ധതി മുഖേന എണ്ണമറ്റ ആളുകൾക്ക് പ്രയോജനം ലഭിക്കും."
-ND-
(
ഗ്രാമീണ വികസന മന്ത്രാലയം
മഹാമാരിയ്ക്കിടയിലും ഗ്രാമവികസനത്തിൽ ഇന്ത്യ പുതിയ നാഴികക്കല്ലുകൾ കൈവരിച്ചു
2021 സാമ്പത്തിക വർഷത്തിൽ 1.85 കോടി പേർക്ക് എംജിഎൻആർജിഎയുടെ കീഴിൽ ജോലി വാഗ്ദാനം ചെയ്തിട്ടുണ്ട്; 2019 സാമ്പത്തിക വർഷത്തിലെ ഇതേ കാലയളവിനേക്കാൾ 52% കൂടുതലാണ്
. 2021 സാമ്പത്തിക വർഷത്തിൽ ഏകദേശം 56 കോടി രൂപ വനിതാ സ്വയം സഹായ ഗ്രൂപ്പുകൾക്ക് നൽകി; 2020 ലെ ഇതേ കാലയളവിനേക്കാൾ ഇരട്ടിയാണ്
കഴിഞ്ഞ 3 വർഷത്തിനിടയിൽ താരതമ്യപ്പെടുത്താവുന്ന കാലയളവിൽ പ്രധാൻ മന്ത്രി ഗ്രാമീന റോഡ് പദ്ധതിയിൽ ഏറ്റവും ദൈർഖ്യത്തിൽ റോഡ് പൂർത്തിയായി
പ്രധാനമന്ത്രി ആവാസ് യോജനയിൽ ഏറ്റവും ഉയർന്ന ചെലവ് - . 2021 സാമ്പത്തിക വർഷത്തിൽ 5854 കോടി; 2020 സാമ്പത്തിക വർഷത്തേക്കാൾ ഇരട്ടി തുക
കോവിഡ് പകർച്ചവ്യാധിയുടെ രണ്ടാം തരംഗം ഗ്രാമീണ ഇന്ത്യയെ ബാധിച്ചിട്ടുണ്ടെങ്കിലും, രാജ്യത്തുടനീളമുള്ള വികസന പ്രവർത്തനങ്ങളെ ബാധിക്കരുതെന്ന് ഗ്രാമവികസന മന്ത്രാലയം ഉറപ്പാക്കിയിട്ടുണ്ട്. ഈ കാലയളവിൽ, മന്ത്രാലയത്തിന് കീഴിലുള്ള വിവിധ പദ്ധതികളിൽ രാജ്യം വേഗതയ്ക്കും പുരോഗതിക്കും സാക്ഷ്യം വഹിച്ചു. വികസന പ്രവർത്തനങ്ങൾക്ക് പുറമെ ഗ്രാമീണ മേഖലയിലെ കോവിഡ് -19 സ്ഥിതിഗതികൾ പരിഹരിക്കുന്നതിന് സംസ്ഥാന, ജില്ലാ, ബ്ലോക്ക് തലങ്ങളിൽ നോഡൽ വ്യക്തികൾക്ക് മന്ത്രാലയം പരിശീലനം നൽകിയിട്ടുണ്ട്.
കോവിഡ് മഹാമാരി ഉണ്ടായിരുന്നിട്ടും, 2021 മെയ് മാസത്തിൽ 1.85 കോടി പേർക്ക് മഹാത്മാഗാന്ധി ദേശീയ ഗ്രാമീണ തൊഴിലുറപ്പ് നിയമം  പ്രകാരം ജോലി വാഗ്ദാനം ചെയ്തിട്ടുണ്ട്. 2019 മെയ് മാസത്തിൽ ഇതേ കാലയളവിൽ വാഗ്ദാനം ചെയ്തതിനേക്കാൾ 52% കൂടുതലാണ് ഇത്, അതായത് പ്രതിദിനം 1.22 കോടി ആളുകൾ. 2021 മെയ് 13 ലെ കണക്കുപ്രകാരം 209-22 സാമ്പത്തിക വർഷത്തിൽ 2.95 കോടി ആളുകൾക്ക് 5.98 ലക്ഷം ആസ്തികൾ പൂർത്തീകരിച്ച് 34.56 കോടി വ്യക്തിഗത ദിനങ്ങൾ സൃഷ്ടിച്ചു. മുൻനിരയിലുള്ളവർ ഉൾപ്പെടെ എല്ലാ തലങ്ങളിലുമുള്ള ഓപ്പറേറ്റിങ് സ്റ്റാഫുകൾക്കിടയിൽ മരണത്തിലൂടെയോ അണുബാധയിലൂടെയോ അപകടമുണ്ടായിട്ടും ഈ നേട്ടം കൈവരിക്കാനായി.
ഗ്രാമീണ മേഖലയിലെ കോവിഡ് -19 നെതിരെ പോരാടുന്നതിന്, കോവിഡ്-19 ഉചിതമായ പെരുമാറ്റങ്ങൾ, പ്രതിരോധ കുത്തിവയ്പ്പ്, വാക്സിൻ മടികൂടൽ എന്നിവയെക്കുറിച്ച് പരിശീലകർക്ക് പരിശീലനം നൽകിയിട്ടുണ്ട്, കൂടാതെ ആരോഗ്യ ആവശ്യപ്പെടുന്ന പെരുമാറ്റങ്ങളെയും പ്രതിരോധ ശേഷി വർദ്ധിപ്പിക്കുന്നതിനുള്ള നടപടികളെയും പ്രോത്സാഹിപ്പിക്കുക. ഗ്രാമീണ ഉപജീവന ദൗത്യം . ഈ സംരംഭത്തിൽ 34 എസ്ആർഎൽഎമ്മുകളിൽ 13,958 സംസ്ഥാന, ജില്ലാ, ബ്ലോക്ക് ലെവൽ നോഡൽ വ്യക്തികൾ, മാസ്റ്റർ ട്രെയിനർമാരിൽ നിന്ന് പരിശീലനം നേടിയ 1,14,500 കമ്മ്യൂണിറ്റി റിസോഴ്സ് പേഴ്സൺസ് , അവരിൽ നിന്ന് പരിശീലനം നേടിയ 2.5 കോടി വനിതാ എസ്എച്ച്ജി അംഗങ്ങൾ. DAY-NRLM പ്രകാരം COVID മാനേജ്മെൻറിനെക്കുറിച്ചുള്ള ശേഷി വർദ്ധിപ്പിക്കുന്നതിനും സാമൂഹിക വികസനത്തിനും സംസ്ഥാന, ജില്ലാ നോഡൽ വ്യക്തികൾക്ക് പരിശീലനം നൽകി.
ദുരിതാശ്വാസവും തൊഴിലവസരങ്ങളും സൃഷ്ടിക്കുക എന്ന ലക്ഷ്യത്തോടെ റിവോൾവിംഗ് ഫണ്ടും കമ്മ്യൂണിറ്റി ഇൻവെസ്റ്റ്മെന്റ് ഫണ്ടും ഏകദേശം . 2021 സാമ്പത്തിക വർഷത്തിൽ ഏകദേശം 56 കോടി രൂപ വനിതാ സ്വയം സഹായ ഗ്രൂപ്പുകൾക്ക് നൽകി.
 യുടെ കീഴിലുള്ള പുരോഗതിയും വർധിച്ചിട്ടുണ്ട്.
പ്രധാനമന്ത്രിയുടെ ഓഫീസ്
17-ാമത് ആസിയാന് വിര്ച്വല് ഉച്ചകോടിയില് പ്രധാനമന്ത്രി നല്കിയ പ്രസ്താവന
നമസ്തെ,
വിയറ്റ്നാം പ്രധാനമന്ത്രി ആദരണീയനായ ഗ്യൂയെന് സുവോണ് ഫുക്, ബഹുമാന്യരെ
പതിവുപോലെ നമുക്ക് പരസ്പരം കൈകള് പിടിച്ചുകൊണ്ടുള്ള നമ്മുടെ പരമ്പരാഗത കുടുംബ ഫോട്ടോ ഇക്കുറി സാധിക്കില്ല. എന്നാലും നേരിട്ടല്ലെങ്കിലും വിഡിയോ കോണ്ഫറണ്സ് വഴി നമുക്ക് ഒന്നിച്ചു ചേരാന് സാധിച്ചതില് ഞാന് സന്തുഷ്ടനാണ്.
ആദ്യമായി, ആസിയാന്റെ നിലവിലുള്ള അധ്യക്ഷ സ്ഥാനിയായ വിയറ്റ്നാമിനെയും ആസിയാനിലെ ഇന്ത്യയുടെ ഇപ്പോഴത്തെ ഏകോപന രാജ്യമായ തായ്ലന്റിനെയും എനിക്ക് ശ്ലാഘിക്കാതിരിക്കാനാവില്ല. കോവിഡിന്റെ വേദനാജനകമായ പ്രശ്നങ്ങള്ക്കിടയിലും നിങ്ങള് നിങ്ങളുടെ ഉത്തരവാദിത്വങ്ങള് നിര്വഹിച്ചിരിക്കുന്നു.
ബഹുമാന്യരെ,
നാം പങ്കുവച്ചിട്ടുള്ള നമ്മുടെ സമ്പന്നമായ ചരിത്ര, ഭൂമിശാസ്ത്ര, സാംസ്കാരിക പൈതൃകത്തിന്റെ അടിസ്ഥാനത്തിലാണ് ഇന്ത്യയും ആസിയാമായുള്ള നയതന്ത്ര പങ്കാളിത്തം. തുടക്കം മുതല് തന്നെ ആസിയാന് സംഘടന ആക്ട് ഈസ്റ്റ് പോളിസി  യുടെ കേന്ദ്ര സ്ഥാനമാണ്.
ഇന്ത്യയും ഇന്ത്യാ പസഫിക് സാമുദ്രിക സംരംഭവും, ആസിയാന്റെ ഇന്ത്യാ പസഫിക് വീക്ഷണവും തമ്മിലും ഗാഢമായ അടുപ്പം ഉണ്ട്. ഗാഢവും ഉത്തരവാദിത്വ പൂര്ണവുമായ ആസിയാന് എല്ലാ മേഖലയുടെയും വളര്ച്ചയ്ക്കും സുരക്ഷയ്ക്കും അത്യാവശ്യമാണ് എന്നു നാം വിശ്വസിക്കുന്നു.
ഇന്ത്യയെയും ആസിയാന് രാജ്യങ്ങളെയും തമ്മില് പരസ്പരം ബന്ധിപ്പിക്കുന്ന - മൂര്ത്തവും, സാമ്പത്തികവും, സാമൂഹികവും, ഡിജിറ്റലും, ധനപരവും, സാമുദ്രികവുമായ സംരംഭങ്ങളാണ് നമ്മുടെ മുഖ്യ പരിഗണന.
കഴിഞ്ഞ കുറച്ചു വര്ഷങ്ങള് കൊണ്ട് ഈ മേഖലകളിലെല്ലാം നാം വളരെ അടുത്ത് എത്തി കഴിഞ്ഞിരിക്കുന്നു. ഇന്നത്തെ ചര്ച്ച വിഡിയോ കോണ്ഫറണ്സില് കൂടിയാണ് സംഭവിക്കുന്നതെങ്കിലും നമ്മുടെ ഭിന്നതകള് കൂടുതല് ലഘൂകരിക്കാന് സാധിക്കുന്നത് നേട്ടമാണ്.
ഇന്നത്തെ ചര്ച്ചയ്ക്ക് നിങ്ങള്ക്ക് എല്ലാവര്ക്കും ഒരിക്കല് കൂടി നന്ദി പറയുന്നു
ആരോഗ്യ, കുടുംബക്ഷേമ മന്ത്രാലയം
ലോകാരോഗ്യ സംഘടനയിൽ കാതലായ പരിഷ്കാരങ്ങൾ നടപ്പാക്കേണ്ടത് അടിയന്തിര ആവശ്യമെന്ന് ഇന്ത്യ വിശ്വസിക്കുന്നതായി ഡോ. ഹർഷവർദ്ധൻ
ന്യൂഡൽഹി, ജൂൺ 30, 2021
ഷാങ്ഹായി സഹകരണ സംഘടനയിലെ  ആരോഗ്യ മന്ത്രിമാരുടെ യോഗത്തെ കേന്ദ്ര ആരോഗ്യ കുടുംബ ക്ഷേമ മന്ത്രി ഡോ. ഹർഷവർദ്ധൻ വീഡിയോ കോൺഫറൻസിലൂടെ ഇന്ന്അഭിസംബോധന ചെയ്തു.
ആരോഗ്യ മേഖലയിലെ വിവിധ വശങ്ങളുമായി ബന്ധപ്പെട്ട് രാജ്യങ്ങൾ തമ്മിൽ വലിയതോതിലുള്ള സഹകരണം വേണ്ടതിന്റെ ആവശ്യകത, മഹാമാരി വെളിവാക്കിയതായി കേന്ദ്ര ആരോഗ്യ മന്ത്രി അഭിപ്രായപ്പെട്ടു
.
നമ്മുടെ അനുഭവങ്ങൾ, അറിവുകൾ, മികച്ച മാതൃകകൾ, നൂതനാശയങ്ങൾ എന്നിവ പൊതുജനാരോഗ്യ സംവിധാനങ്ങളെ ശാക്തീകരിക്കുന്നതിനായി പരസ്പരം കൈമാറേണ്ടത് അഭികാമ്യമാണെന്നും അദ്ദേഹം വ്യക്തമാക്കി
പൊതുജനാരോഗ്യ മേഖലയിലെ നിക്ഷേപത്തിന് മികച്ച പരിഗണന നൽകുന്നതിനൊപ്പം, ആഗോള പങ്കാളിത്തങ്ങളെ തുടർച്ചയായി ശാക്തീകരിക്കുകയും , വെല്ലുവിളികൾ ഒഴിവാക്കുകയും ലഘൂകരിക്കുകയും വേണമെന്നും അദ്ദേഹം കൂട്ടിച്ചേർത്തു
ആരോഗ്യ പ്രവർത്തകരുടെ ലഭ്യത,മികച്ച വിന്യാസം എന്നിവയ്ക്കായുള്ള സ്ഥാപന ചട്ടക്കൂടിന് രൂപം നൽകേണ്ടതിനായി ബഹുമുഖതല സമീപനം ആവശ്യമാണെന്ന് ഡോ. ഹർഷവർധൻ വ്യക്തമാക്കി
.
ഉദാഹരണമായി ഒരു നഴ്സിംഗ് സേവന കൈമാറ്റ പരിപാടിയുമായി ബന്ധപ്പെട്ട് ഇന്ത്യ നിലവിൽ ജപ്പാനുമായി സഹകരിക്കുന്നുണ്ട്. യുകെ മറ്റ്, യൂറോപ്യൻ യൂണിയൻ അംഗരാജ്യങ്ങൾ എന്നിവയുമായുള്ള ചർച്ചകളും പുരോഗമിക്കുകയാണ്
മറ്റ് പല രാജ്യങ്ങളെയും പോലെ തന്നെ ലോക ആരോഗ്യ സംഘടനയിൽ കാതലായ പരിഷ്കാരങ്ങൾ നടപ്പാക്കേണ്ടത് അടിയന്തിര ആവശ്യമെന്ന് ഇന്ത്യയും വിശ്വസിക്കുന്നതായി അദ്ദേഹം വ്യക്തമാക്കി
ഭാവിയിൽ മഹാമാരികൾ ഉണ്ടാകാൻ ഇടയായാൽ സമയോചിതവും, കേന്ദ്രീകൃതവും, മികച്ചതുമായ പ്രതികരണം ഉറപ്പാക്കാൻ ഇതിലൂടെ സാധിക്കും.
SCO യ്ക്ക് കീഴിൽ പാരമ്പര്യ വൈദ്യവുമായി ബന്ധപ്പെട്ട ഒരു വിദഗ്ധ കർമ്മ സംഘത്തിന് രൂപം നൽകണമെന്ന നിർദ്ദേശം ഉൾക്കൊള്ളുന്ന കരട് ഇന്ത്യ കഴിഞ്ഞവർഷം വിതരണം ചെയ്തിരുന്നു . ഇതുമായി ബന്ധപ്പെട്ട രീതികളെ പറ്റി ചർച്ച ചെയ്യാനും അവയ്ക്ക് അന്തിമ രൂപം നൽകാനും ലക്ഷ്യമിട്ട് ഒരു യോഗം ഡോക്ടർ ഹർഷവർധൻ വിളിച്ചുചേർത്തിട്ടുണ്ട്.
IE/SKY
(Visitor Counter : 164
പ്രധാനമന്ത്രിയുടെ ഓഫീസ്
തമിഴ്നാട്ടിലെ തിരുപ്പത്തൂരിൽ വാഹനാപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചനം അറിയിച്ചു
ദുരിതബാധിതർക്ക് പിഎംഎൻആർഎഫിൽ നിന്ന് ധനസഹായം പ്രഖ്യാപിച്ചു
തമിഴ്നാട്ടിലെ തിരുപ്പത്തൂരിൽ വാഹനാപകടത്തിൽ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ പിഎംഎൻആർഎഫിൽ നിന്ന് മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും പരിക്കേറ്റവർക്ക് 50,000 രൂപ വീതവും ധനസഹായവും പ്രഖ്യാപിച്ചു.
പ്രധാനമന്ത്രിയുടെ ഓഫീസ് എക്സിൽ പോസ്റ്റ് ചെയ്തു ;
“തമിഴ്നാട്ടിലെ തിരുപ്പത്തൂരിൽ വാഹനാപകടത്തിലെ ജീവഹാനിയിൽ ദുഃഖമുണ്ട്.. മരിച്ചവരുടെ കുടുംബാംഗങ്ങൾക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ എന്ന് പ്രാർത്ഥിക്കുന്നു.മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും പരിക്കേറ്റവർക്ക് 50,000 രൂപ വീതവും ധനസഹായം നൽകും."
യുവജനകാര്യ, കായിക മന്ത്രാലയം
ഫിറ്റ് ഇന്ത്യ സൈക്ലത്തോണിന്റെ രണ്ടാം പതിപ്പിന് കേന്ദ്ര കായിക മന്ത്രി ശ്രീ കിരൺ റിജിജു സമാരംഭം കുറിച്ചു
കേന്ദ്ര കായികമന്ത്രി ശ്രീ കിരൺ റിജിജു ഫിറ്റ് ഇന്ത്യ സൈക്ലത്തോണിന്റെ രണ്ടാം പതിപ്പിന് സോഷ്യൽ മീഡിയ വഴി തുടക്കം കുറിച്ചു. 2020 ഡിസംബർ 7 ന് ആരംഭിച്ച മെഗാ സൈക്ലിംഗ് 2020 ഡിസംബർ 31 വരെ 25 ദിവസം തുടരും.
രാജ്യത്തുടനീളം എല്ലാ ജില്ലയിലും നടക്കുന്ന ഈ മത്സരത്തിൽ ഫിറ്റ് ഇന്ത്യ വെബ്സൈറ്റിലൂടെ  രജിസ്റ്റർ ചെയ്തുകൊണ്ട് പൗരന്മാർക്ക് പങ്കെടുക്കാം. ദിവസവും അവരവർക്ക് ഇഷ്ടമുള്ളത്ര ദൂരം സൈക്കിൾ സവാരി നടത്താം. അതിന്റെ ചിത്രങ്ങളും വീഡിയോകളും സോഷ്യൽ മീഡിയയിൽ @FitIndiaOff ൽ ടാഗുചെയ്യുകയും #FitIndiaCyclothon, #NewIndiaFitIndia എന്നീ ഹാഷ്ടാഗ് ഉപയോഗിക്കുകയും ചെയ്യാം. ഫിറ്റ്നസ് നിലനിർത്തുന്നതിനും കാർബൺ മാലിന്യം കുറയ്ക്കുന്നതിനുമുള്ള മികച്ച മാർഗമാണ് സൈക്ലിംഗ് എന്ന് ശ്രീ റിജിജു ട്വീറ്റ് ചെയ്തു.
(ഫിറ്റ് ഇന്ത്യ സൈക്ലത്തോണിന്റെ ഉദ്ഘാടന പതിപ്പിന് 2020 ജനുവരിയിൽ പനാജിയിൽ തുടക്കം കുറിച്ചിരുന്നു. രാജ്യത്താകമാനം 35 ലക്ഷത്തിലധികം സൈക്കിൾ സവാരിക്കാർ പങ്കെടുത്തു.
പ്രധാനമന്ത്രിയുടെ ഓഫീസ്
മെഡിക്കൽ കോഴ്സുകളിൽ ഒബിസിക്കാർക്കും സാമ്പത്തികമായി ദുർബലരായവർക്കും സംവരണം നൽകാനുള്ള ഗവണ്മെന്റ് തീരുമാനത്തെ പ്രധാനമന്ത്രി പ്രശംസിച്ചു
നടപ്പ് അധ്യയന വർഷം മുതൽ ബിരുദ, ബിരുദാനന്തര മെഡിക്കൽ / ഡെന്റൽ കോഴ്സുകൾക്ക് അഖിലേന്ത്യാ ക്വാട്ട പദ്ധതിയിൽ ഒ.ബി.സികാർക്ക് 27 ശതമാനവും സാമ്പത്തികമായി ദുർബല വിഭാഗത്തിന് 10 ശതമാനവും സംവരണവും നൽകാനുള്ള ഗവണ്മെന്റിന്റെ സുപ്രധാന തീരുമാനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു :
"നടപ്പ് അധ്യയന വർഷം മുതൽ ബിരുദ, ബിരുദാനന്തര മെഡിക്കൽ / ഡെന്റൽ കോഴ്സുകൾക്കായി അഖിലേന്ത്യാ ക്വാട്ട പദ്ധതിയിൽ ഒ.ബി.സികാർക്ക് 27 ശതമാനവും സാമ്പത്തികമായി ദുർബല വിഭാഗത്തിന് 10 ശതമാനവും സംവരണവും നൽകുന്നതിന് നമ്മുടെ ഗവണ്മെന്റ് സുപ്രധാന തീരുമാനമെടുതിരിക്കയാണ് .
ഇത് പ്രതിവർഷം ആയിരക്കണക്കിന് യുവജനങ്ങൾക്ക് മികച്ച അവസരങ്ങൾ നേടുന്നതിനും നമ്മുടെ രാജ്യത്ത് സാമൂഹ്യനീതിയുടെ ഒരു പുതിയ മാതൃക സൃഷ്ടിക്കുന്നതിനും വളരെയധികം സഹായിക്കും."
(
പ്രധാനമന്ത്രിയുടെ ഓഫീസ്
ബൊഹാഗ് ബിഹു ദിനത്തിൽ പ്രധാനമന്ത്രി ജനങ്ങളെ അഭിവാദ്യംചെയ്തു
ബൊഹാഗ് ബിഹു ദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു. ഈ പ്രത്യേക ഉത്സവം ഊർജ്ജസ്വലമായ അസമീസ് സംസ്കാരത്തെ കാണിക്കുന്നുവെന്ന് അദ്ദേഹം പറഞ്ഞു. ഈ ബിഹു എല്ലാവരുടെയും ജീവിതത്തിൽ സന്തോഷവും നല്ല ആരോഗ്യവും കൊണ്ടുവരട്ടെയെന്നും ശ്രീ മോദി ആശംസിച്ചു.
പ്രധാനമന്ത്രി ട്വീറ്റ് ചെയ്തു;
"ഹാപ്പി ബോഹാഗ് ബിഹു!
ഈ പ്രത്യേക ഉത്സവം ഊർജ്ജസ്വലമായ അസമീസ് സംസ്കാരത്തെ കാണിക്കുന്നു.
ഈ ബിഹു എല്ലാവരുടെയും ജീവിതത്തിൽ സന്തോഷവും നല്ല ആരോഗ്യവും കൊണ്ടുവരട്ടെ.
പ്രധാനമന്ത്രിയുടെ ഓഫീസ്
പ്രധാനമന്ത്രി ഹിരോഷിമ പീസ് മെമ്മോറിയൽ മ്യൂസിയം സന്ദർശിച്ചു
ഹിരോഷിമയിൽ നടന്ന ജി-7 ഉച്ചകോടിക്ക് എത്തിയ പ്രധാനമന്ത്രി ശ്രീ നരേന്ദ്ര മോദി മറ്റ് നേതാക്കളോടൊപ്പം പീസ് മെമ്മോറിയൽ മ്യൂസിയം സന്ദർശിച്ചു. മ്യൂസിയത്തിലെ സന്ദർശക പുസ്തകത്തിൽ പ്രധാനമന്ത്രി ഒപ്പിട്ടു. അണുബോംബ് ആക്രമണത്തിൽ മരണമടഞ്ഞവരുടെ സ്മൃതികുടീരത്തിൽ നേതാക്കൾ പുഷ്പാർച്ചനയും നടത്തി.
NS
(
പ്രധാനമന്ത്രിയുടെ ഓഫീസ്
ഉജ്ജ്വലഗുണഭോക്താക്കളുമായി പ്രധാനമന്ത്രി ആശയ വിനിയമം നടത്തി
രാജ്യത്തുടനീളമുള്ള ഉജ്ജ്വല ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്രമോദി ഇന്ന് വീഡിയോകോണ്ഫറന്സിലൂടെ ആശയവിനിമയം നടത്തി.
പ്രധാനമന്ത്രിയുമായി ആശയവിനിമയം നടത്താന് രാജ്യത്തങ്ങോളമിങ്ങോളമുള്ള 600 കേന്ദ്രങ്ങളില് ഉജ്ജ്വലഗുണഭോക്താക്കള് ഹാജരായിരുന്നു. ഏകദേശം 10 ലക്ഷം ജനങ്ങള്,നരേന്ദ്ര മോദി ആപ്, വിവിധ ടെലിവിഷന് വാര്ത്താ ചാനലുകള്, സാമൂഹ്യ മാധ്യമങ്ങള്മുതലായവവഴി ആശയ വിനിമയംവീക്ഷിച്ചു.
സാങ്കേതികവിദ്യയുടെ സഹായത്തോടെ ഗുണഭോക്താക്കളുമായി കൂടിക്കാഴ്ച നടത്താനും അവരുടെ അനുഭവങ്ങള് പങ്ക് വയ്ക്കാനും കഴിഞ്ഞതില് സന്തോഷം പ്രകടിപ്പിച്ച പ്രധാനമന്ത്രി, പുരോഗതിയുടെ ചിഹ്നമായിഉജ്ജ്വല പദ്ധതി മാറിക്കഴിഞ്ഞുവെന്ന്അഭിപ്രായപ്പെട്ടു. ഈ പദ്ധതി വഴിയുള്ള സവിശേഷമായ സാമൂഹ്യ പരിവര്ത്തനം ഫലത്തില് രാഷ്ട്രത്തിന്റെ സമഗ്രമായ വികസനത്തെ സ്വാധീനിക്കുന്നുണ്ടെന്ന്അദ്ദേഹം കൂട്ടിച്ചേര്ത്തു.
(ഉജ്ജ്വലയോജനയിലൂടെ ഇതുവരെ ഗ്രാമീണമേഖലയിലെഏകദേശം നാല്കോടി വനിതകള്ക്ക് എല്.പി.ജി കണക്ഷന് ലഭിച്ചുകഴിഞ്ഞു. 2014 നുശേഷമുള്ള നാല്വര്ഷക്കാലയളവില്മൊത്തം 10 കോടി പുതിയ എല്പിജി കണക്ഷനുകള് നല്കിയിട്ടുണ്ട്. 1955 മുതല് 2014 വരെയുള്ളഏകദേശംആറ് പതിറ്റാണ്ട്കാലത്ത് 13 കോടി കണക്ഷനുകളാണ് നല്കിയിരുന്നത്.
വീട്ടമമാരുടെജീവിതംസുഗഗമാക്കേണ്ടതിന്റെ പ്രാധാന്യംഎടുത്ത് കാട്ടാന് 1933 ല് മുന്ഷി പ്രേംചന്ദ്രചിച്ച ഒരു കഥ പ്രധാനമന്ത്രി ഉദ്ധരിച്ചു. വിഷമയമായ പുകയില് നിന്നുള്ളമോചനവും, മെച്ചപ്പെട്ട ആരോഗ്യഫലങ്ങളും, കൂടുതല് ശുദ്ധമായ ഇന്ധനവുംഉജ്ജ്വല പദ്ധതി വഴികൈവന്ന പ്രയോജനങ്ങളില്ഉള്പ്പെടുമെന്ന്അദ്ദേഹം പറഞ്ഞു.
പാചകത്തിനുള്ളസമയംലാഭിച്ചതിലൂടെ വനിതകള്ക്ക് അധികവരുമാനത്തിന് ഇപ്പോള് വര്ദ്ധിച്ച അവസരങ്ങളാണ് കൈവന്നിരിക്കുന്നതെന്ന് പ്രധാനമന്ത്രി ചൂണ്ടിക്കാട്ടി.
ഈ പദ്ധതിയില് ഒരു ഇടനിലക്കാരനും ഉള്പ്പെട്ടിട്ടില്ലെന്നും, ഗുണഭോക്താക്കള് സുതാര്യമായ പ്രക്രിയയിലൂടെ തെരഞ്ഞെടുക്കപ്പെടുന്നുവെന്നും ഉറപ്പ് വരുത്താന് കേന്ദ്ര ഗവണ്മെന്റ് ശ്രദ്ധ ചെലുത്തിവരുന്നുണ്ടെന്ന് പ്രധാനമന്ത്രി ഊന്നി പറഞ്ഞു.
രാജ്യത്തെ 69 ശതമാനം ഗ്രാമങ്ങളില്ഇന്ന് 100 ശതമാനവും 81 ശതമാനം ഗ്രാമങ്ങളില് 75 ശതമാനത്തിലധികവും എല്പിജിലഭ്യമാണ്.
പ്രധാനമന്ത്രിയുമായിആശയവിനിമയം നടത്തവെ, എല്പിജി കണക്ഷന് എങ്ങനെയാണ്തങ്ങളുടെ പാചകത്തിന്റെസമയംകുറച്ചതെന്നും, മുഴുവന് കുടുംബത്തിന്റെയുംജീവിതഗുണനിലവാരംവര്ദ്ധിപ്പിച്ചതെന്നുംഗുണഭോക്താക്കള്വിവരിച്ചു.
ND/MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ജൂൺ 30 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 197.61 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 1 ,04,555 പേർ; ചികിത്സയിലുള്ളത് ആകെ രോഗബാധിതരുടെ 0.24 %
കഴിഞ്ഞ 24 മണിക്കൂറിനിടെ13 ,827 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,28,22,493 ആയി; രോഗമുക്തി നിരക്ക് 98.55 %
കഴിഞ്ഞ 24 മണിക്കൂറിൽ 18,819 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4 .16 %; പ്രതിവാര രോഗസ്ഥിരീകരണ നിരക്ക് 3.72 %
ആകെ നടത്തിയത് 86.23 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,52,430 പരിശോധനകൾ
IE
PIB Headquarters
'ദീന് ദയാല് സ്പര്ശ് യോജന' നാമനിര്ദേശങ്ങള് സമര്പ്പിക്കാനുള്ള തീയ്യതി നീട്ടി
തപാല് ശേഖരണ സ്കോളര്ഷിപ്പ് പദ്ധതിയായ 'ദീന് ദയാല് സ്പര്ശ് യോജന'യുടെ ഒന്നാം തല മത്സരങ്ങളിലേക്ക് നാമനിര്ദേശങ്ങള് സമര്പ്പിക്കാനുള്ള സമയം 2017 ഡിസംബര് 29 വരെ ദീര്ഘിപ്പിച്ചതായി തപാല് വകുപ്പ് അറിയിച്ചു.
GK MRL– 798
(Visitor Counter : 11
PIB Headquarters
തിരുവനന്തപുരം - ഗുവാഹത്തിഎസ്സ്പ്രസ്റദ്ദാക്കി
വടക്ക് കിഴക്കന് മേഖലയിലെവെള്ളപ്പൊക്കത്തെ തുടര്ന്ന് ട്രാക്കുകളില്വെള്ളംകയറിയത്മൂലം നാളെ  തിരുവനന്തപുരം സെന്ട്രലില് നിന്ന്വൈകിട്ട് 5 മണിക്ക് പുറപ്പെടേണ്ട പ്രതിവാരഗുവാഹത്തിഎക്സ്പ്രസ്സ്  റദ്ദാക്കിയതായിദക്ഷിണറെയില്വെഅറിയിച്ചു.
(Visitor Counter : 18
പ്രധാനമന്ത്രിയുടെ ഓഫീസ്
മഹാത്മാ ജ്യോതിബ ഫൂലെയുടെ ജന്മദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
മഹാനായ സാമൂഹിക പരിഷ്കർത്താവും തത്ത്വചിന്തകനും എഴുത്തുകാരനുമായ മഹാത്മാ ജ്യോതിബ ഫൂലെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. സാമൂഹിക നീതിയുടെ പരിരക്ഷകനായും എണ്ണമറ്റ ആളുകൾക്ക് പ്രത്യാശയുടെ ഉറവിടമായും മഹാത്മാ ഫൂലെ പരക്കെ ബഹുമാനിക്കപ്പെടുന്നുവെന്നും സാമൂഹിക സമത്വത്തിനും സ്ത്രീ ശാക്തീകരണത്തിനും വിദ്യാഭ്യാസ നിലവാരം ഉയർത്തുന്നതിനും വേണ്ടി അക്ഷീണം പ്രയത്നിച്ചിട്ടുണ്ടെന്നും ശ്രീ മോദി പറഞ്ഞു.
മഹാത്മാ ഫൂലെ പെൺകുട്ടികൾക്കായി സ്കൂളുകൾ ആരംഭിക്കുകയും പെൺ ശിശുഹത്യയ്ക്കെതിരെ ശബ്ദമുയർത്തുകയും ജലക്ഷാമം പരിഹരിക്കാനുള്ള പ്രചാരണ പരിപാടികൾ നടത്തുകയും ചെയ്തുവെന്ന് ശ്രീ മോദി പറഞ്ഞു. മൻ കി ബാത്ത് പരിപാടിയിലൂടെ മഹാനായ ചിന്തകൻ ജ്യോതിബ ഫൂലെയെക്കുറിച്ചുള്ള ചിന്തകളും പ്രധാനമന്ത്രി പങ്കുവെച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"സാമൂഹിക നീതിയുടെ പരിരക്ഷകനായും, എണ്ണമറ്റ ആളുകൾക്ക് പ്രത്യാശയുടെ ഉറവിടമായും മഹാത്മാ ഫൂലെ പരക്കെ ബഹുമാനിക്കപ്പെടുന്നു. സാമൂഹിക സമത്വത്തിനും സ്ത്രീ ശാക്തീകരണത്തിനും വിദ്യാഭ്യാസത്തിന്റെ ഉന്നമനത്തിനും വേണ്ടി അക്ഷീണം പ്രയത്നിച്ച ബഹുമുഖ വ്യക്തിത്വമായിരുന്നു അദ്ദേഹം. അദ്ദേഹത്തിന്റെ ജയന്തി ദിനത്തിൽ അദ്ദേഹത്തിന് ആദരാഞ്ജലികൾ."
"ഇന്ന് മഹാത്മാ ഫൂലെയുടെ ജയന്തിയാണ്, ഏതാനും ദിവസങ്ങൾക്കുള്ളിൽ, 14-ന് നാം അംബേദ്കർ ജയന്തി ആഘോഷിക്കുന്നു. കഴിഞ്ഞ മാസത്തെ മൻ കി ബാത്തിലൂടെ ഇരുവർക്കും ആദരാഞ്ജലികൾ അർപ്പിച്ചിരുന്നു. മഹാത്മ ഫൂലെയ്ക്കും ഡോ. ബാബാസാഹെബ് അംബേദ്കറിനും അവരുടെ മഹത്തായ സംഭാവനകൾക്ക് ഭാരതം എക്കാലവും നന്ദിയുള്ളവരായിരിക്കും. ."
--ND--
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് ചികിത്സയിലുള്ള വരും രോഗമുക്തരും തമ്മിലുള്ള വ്യത്യാസം ഒരു കോടി കവിഞ്ഞു
കോവിഡ് പ്രതിരോധരംഗത്ത് ചരിത്ര നേട്ടം സ്വന്തമാക്കി ഇന്ത്യ. ചികിത്സയിൽ കഴിയുന്നവരുടെ എണ്ണവും രോഗമുക്തരും തമ്മിലുള്ള വ്യത്യാസം ഒരു കോടി പിന്നിട്ടു.
ഇതുവരെ കോവിഡ് മുക്തി നേടിയവരുടെ എണ്ണം 1,02,11,342 ആണ്. നിലവിൽ ചികിത്സയിൽ കഴിയുന്നത് 2,08,012 പേരും. രോഗമുക്തരും രോഗികളും തമ്മിലുള്ള വ്യത്യാസം 1,00,03,330 ആയി. നിലവിൽ ചികിത്സയിൽ കഴിയുന്നവരുടെ 50 മടങ്ങാണ് ഇതുവരെ രോഗമുക്തി നേടിയവരുടെ എണ്ണം.
രാജ്യത്തെ രോഗമുക്തി നിരക്ക് 96.59 ശതമാനം ആയി.
കഴിഞ്ഞ 24 മണിക്കൂറിനിടെ 14,457 പേർക്കാണ് രോഗം ഭേദമായത്. 13,788 പേർക്ക് പുതുതായി രോഗം സ്ഥിരീകരിച്ചു.
ഏകദേശം എട്ടു മാസങ്ങൾക്ക് ശേഷം , 150 താഴെ  മരണങ്ങളാണ് കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ടത്.
രോഗമുക്തി നേടിയവരിൽ 71.70 ശതമാനവും 7 സംസ്ഥാന/കേന്ദ്ര ഭരണ പ്രദേശങ്ങളിൽ നിന്നാണ്.
4,408 പേർ രോഗസൗഖ്യം നേടിയ കേരളത്തിലാണ് കഴിഞ്ഞ 24 മണിക്കൂറിനിടെ ഏറ്റവും കൂടുതൽ ആളുകൾക്ക് കോവിഡ് ഭേദമായത്. മഹാരാഷ്ട്രയിൽ 2,342 പേരും, കർണാടകയിൽ 855 പേരും പുതുതായി രോഗമുക്തി നേടി .
പുതുതായി രോഗം സ്ഥിരീകരിച്ച വരിൽ 76.17 ശതമാനവും 6 സംസ്ഥാന/കേന്ദ്രഭരണ പ്രദേശങ്ങളിൽ നിന്നാണ്.
പുതുതായി അയ്യായിരത്തി അഞ്ച് പേർക്ക് രോഗം സ്ഥിരീകരിച്ച കേരളമാണ് ഇത്തവണയും പട്ടികയിൽ ഒന്നാമത്. മഹാരാഷ്ട്രയിൽ 3,081 പേർക്കും, കർണാടകയിൽ 745 പേർക്കും കോവിഡ് സ്ഥിരീകരിച്ചു.
കഴിഞ്ഞ 24 മണിക്കൂറിനിടെ റിപ്പോർട്ട് ചെയ്യപ്പെട്ട കോവിഡ് മരണങ്ങളിൽ 83.45 ശതമാനവും 7 സംസ്ഥാന/കേന്ദ്രഭരണ പ്രദേശങ്ങളിൽ നിന്നാണ്.
മഹാരാഷ്ട്രയിൽ 50 പേരും, കേരളത്തിൽ 21 പേരും പശ്ചിമ ബംഗാളിൽ 12 പേരും ആണ് കോവിഡ് മൂലം മരണമടഞ്ഞത്.
(
പ്രധാനമന്ത്രിയുടെ ഓഫീസ്
ദേശീയ നാവിക ദിനത്തിൽ പ്രധാനമന്ത്രി ഇന്ത്യയുടെ മഹത്തായ സമുദ്രചരിത്രം അനുസ്മരിച്ചു
ദേശീയ നാവിക ദിനത്തിൽ ഇന്ത്യയുടെ മഹത്തായ സമുദ്രചരിത്രം പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ഇന്ത്യയുടെ സാമ്പത്തിക വളർച്ചയിൽ സമുദ്രമേഖലയുടെ പ്രാധാന്യം ചൂണ്ടിക്കാട്ടിയ അദ്ദേഹം, കഴിഞ്ഞ 8 വർഷമായി, സാമ്പത്തിക വളർച്ചയ്ക്കും ആത്മനിർഭർ ഭാരത് കെട്ടിപ്പടുക്കുന്നതിനും അത്യന്താപേക്ഷിതമായ തുറമുഖത്തെ അടിസ്ഥാനമാക്കിയുള്ള വികസനത്തിലാണ് കേന്ദ്ര ഗവണ്മെന്റ് ശ്രദ്ധ കേന്ദ്രീകരിച്ചതെന്ന് പറഞ്ഞു. സമുദ്ര പരിസ്ഥിതി വ്യവസ്ഥയും വൈവിധ്യവും ഉറപ്പാക്കാൻ ഗവൺമെന്റ് മതിയായ ശ്രദ്ധ ചെലുത്തുന്നുണ്ടെന്നും അദ്ദേഹം ഊന്നിപ്പറഞ്ഞു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു:
"ഇന്ന്, ദേശീയ മാരിടൈം ദിനത്തിൽ നാം നമ്മുടെ മഹത്തായ സമുദ്രചരിത്രം ഓർമ്മിക്കുകയും ഇന്ത്യയുടെ സാമ്പത്തിക വളർച്ചയിൽ സമുദ്രമേഖലയുടെ പ്രാധാന്യം ഉയർത്തിക്കാട്ടുകയും ചെയ്യുന്നു. കഴിഞ്ഞ 8 വർഷമായി നമ്മുടെ സമുദ്രമേഖല പുതിയ ഉയരങ്ങൾ കീഴടക്കുകയും വ്യാപാര വാണിജ്യ പ്രവർത്തനങ്ങൾ വർദ്ധിപ്പിക്കുന്നതിന് സംഭാവന നൽകുകയും ചെയ്തു."
"കഴിഞ്ഞ 8 വർഷമായി, തുറമുഖത്തിന്റെ നേതൃത്വത്തിലുള്ള വികസനത്തിൽ കേന്ദ്ര ഗവൺമെന്റ് ശ്രദ്ധ കേന്ദ്രീകരിച്ചു, അതിൽ തുറമുഖ ശേഷി വികസിപ്പിക്കുകയും നിലവിലുള്ള സംവിധാനങ്ങൾ കൂടുതൽ കാര്യക്ഷമമാക്കുകയും ചെയ്യുന്നു. ഇന്ത്യൻ ഉൽപ്പന്നങ്ങൾക്ക് പുതിയ വിപണികളിലേക്ക് പ്രവേശനം ലഭിക്കുന്നുണ്ടെന്ന് ഉറപ്പാക്കാൻ ജലപാതകൾ ഉപയോഗപ്പെടുത്തുന്നു."
"സാമ്പത്തിക പുരോഗതിക്കായി നാം സമുദ്രമേഖലയെ പ്രയോജനപ്പെടുത്തുകയും ഒരു ആത്മനിർഭർ ഭാരത് കെട്ടിപ്പടുക്കുകയും ചെയ്യുമ്പോൾ, ഇന്ത്യ അഭിമാനിക്കുന്ന സമുദ്ര പരിസ്ഥിതി വ്യവസ്ഥയും വൈവിധ്യവും സംരക്ഷിക്കപ്പെടുന്നുവെന്ന് ഉറപ്പാക്കാൻ വേണ്ടത്ര ശ്രദ്ധ ചെലുത്തുന്നു."
പ്രധാനമന്ത്രിയുടെ ഓഫീസ്
നവംബര് 5ന് നടക്കുന്ന വിര്ച്വല് ആഗോള നിക്ഷേപ സമ്മേളനത്തില് പ്രധാനമന്ത്രി അധ്യക്ഷനാകും
ലോകമെമ്പാടുമുള്ള പ്രമുഖ പെന്ഷന്, ധനകാര്യ നിക്ഷേപകര് സമ്മേളനത്തില് പങ്കെടുക്കും
രാജ്യത്തെ അന്താരാഷ്ട്ര നിക്ഷേപങ്ങളുടെ വളര്ച്ച ഊർജ്ജിതമാക്കാന് സമ്മേളനം അവസരമൊരുക്കും
പ്രധാനമന്ത്രി ശ്രീ നരേന്ദ്ര മോദി വ്യാഴാഴ്ച  നടക്കുന്ന വെര്ച്വല് ഗ്ലോബല് ഇന്വെസ്റ്റര് റൗണ്ട് ടേബിളില്  അധ്യക്ഷനാകും. ധനമന്ത്രാലയം, ഇന്ത്യാ ഗവണ്മെന്റ്, ദേശീയ നിക്ഷേപ-അടിസ്ഥാനസൗകര്യ നിധി എന്നിവ സംയുക്തമായാണ് വി.ജി.ഐ.ആര് സംഘടിപ്പിക്കുന്നത്. ആഗോളപ്രശസ്ത നിക്ഷേപകരും ഇന്ത്യന് വ്യവസായ പ്രമുഖരും ഇന്ത്യാഗവണ്മെന്റിന്റെ നയതന്ത്രജ്ഞരും സമ്പദ് വിപണി നിയന്ത്രിക്കുന്നവരും പങ്കെടുക്കുന്ന പ്രത്യേക ചര്ച്ചയാണിത്. കേന്ദ്ര ധനമന്ത്രി, ധനകാര്യ സഹമന്ത്രി, റിസര്വ് ബാങ്ക് ഗവര്ണര്, മറ്റ് വിശിഷ്ടാതിഥികള് എന്നിവര് ചടങ്ങില് പങ്കെടുക്കും.
6 ട്രില്യണ് അമേരിക്കന് ഡോളര് ആസ്തിയുള്ള ലോകത്തിലെ ഏറ്റവും വലിയ ഇരുപത് പെന്ഷന്, സോവറിന് വെല്ത്ത് ഫണ്ടുകളില് നിന്നുള്ള പ്രതിനിധികള് സമ്മേളനത്തില് പങ്കെടുക്കും. യുഎസ്, യൂറോപ്പ്, കനഡ, കൊറിയ, ജപ്പാന്, മധ്യേഷ്യ, ഓസ്ട്രേലിയ, സിംഗപ്പൂര് എന്നീ പ്രധാന മേഖലകളെ പ്രതിനിധാനം ചെയ്തുള്ള ആഗോള നിക്ഷേപകരാണ് പങ്കെടുക്കുന്നത്. ഈ സ്ഥാപനങ്ങളിലെ സിഇഒമാരും സിഐഒമാരും ഉള്പ്പെടെയുള്ള പ്രമുഖരുടെ പങ്കാളിത്തത്തിനും ഈ പരിപാടി സാക്ഷ്യം വഹിക്കും. ഈ നിക്ഷേപകരില് പലരും ആദ്യമായാണ് ഇന്ത്യാ ഗവണ്മെന്റുമായി ബന്ധപ്പെടുന്നത്. ആഗോള നിക്ഷേപകര്ക്ക് പുറമെ ഇന്ത്യയിലെ നിരവധി വ്യവസായ പ്രമുഖരും റൗണ്ട്ടേബിളില് പങ്കെടുക്കും.
വി.ജി.ഐ.ആര് 2020 ഇന്ത്യയുടെ സാമ്പത്തിക-നിക്ഷേപ കാഴ്ചപ്പാട്, ഘടനാപരമായ പരിഷ്കാരങ്ങള്, 5 ട്രില്യണ് അമേരിക്കന് ഡോളര് സമ്പദ്വ്യവസ്ഥയിലേക്കുള്ള ഗവണ്മെന്റിന്റെ കാഴ്ചപ്പാട് എന്നിവയില് ശ്രദ്ധ കേന്ദ്രീകരിക്കും. പ്രമുഖ ആഗോള നിക്ഷേപകര്ക്കും രാജ്യത്തെ വ്യവസായ പ്രമുഖര്ക്കും മുതിര്ന്ന നയതന്ത്രജ്ഞരുമായി ബന്ധം സ്ഥാപിക്കുന്നതിനും ഇന്ത്യയിലെ അന്താരാഷ്ട്ര നിക്ഷേപങ്ങളുടെ വളര്ച്ച ഊര്ജിതമാക്കാനും ഈ പരിപാടി അവസരമൊരുക്കും. ഈ സാമ്പത്തിക വര്ഷം ഇന്ത്യയിലെ വിദേശ നിക്ഷേപം, ഒരു സാമ്പത്തിക വര്ഷത്തിന്റെ ആദ്യ അഞ്ച് മാസത്തെ ഏറ്റവും ഉയര്ന്ന നിരക്കാണ്. വി.ജി.ഐ.ആര് 2020 എല്ലാ സഹകാരികള്ക്കും ശക്തമായ പങ്കാളിത്തം ഉറപ്പുവരുത്താന് സഹായിക്കും. ഇന്ത്യയിലെ നിക്ഷേപം വര്ദ്ധിപ്പിക്കാന് ആഗ്രഹിക്കുന്ന ആഗോളനിക്ഷേപകര്ക്ക് അവരുമായി ഇടപെടുന്നതിനും റൗണ്ട്ടേബിള് വേദിയാകും.